Britte moet laaste stukkie koloniale besit in Afrika teruggee | Netwerk24
Gewilde datums vir plaasaanvalle in Julie
10 in Engelse rugby toets positief
Engelse Premierliga-rugbyklubs het bevestig ses spelers en vier personeellede is positief vir Covid-19 getoets.
KYK: Sokker skors sy nuutste byter
Die Lazio-verdediger Patric is vir vier wedstryde geskors en met €10 000 (R192 400) beboet nadat hy ’n teenstander gebyt het.
Laagvat: Dis nie SA rugby wat Chiliboy verraai het nie
Aan Chiliboy Ralepelle as ’n rugbyspeler kon ek nooit regtig vat kry nie.
Beurtkrag: Groot kans vanaand én die naweek
Jy kan nou petrol koop sonder om aan enige mobiele betaaltoestel, kaart of kontant te vat.
Laurie Dippenaar tree uit by firma wat hy begin het
Twee van RMH se medestigters, Laurie Dippenaar en Paul Harris, het uit die direksie bedank.
Turbine-kunsmark virtueel aangebied
Kunsliefhebbers, wat jaarliks na die Turbine Art Fair in Johannesburg stroom, sal nou tuis met net die klik van hul muis die kunsmark kan besoek.
2 SA skoonhede in voorste linie teen Covid-19
Britte moet laaste stukkie koloniale besit in Afrika teruggee
26 Februarie 2019 09:35
Brittanje moet so gou as moontlik die Chagos-eilandgroep in die Indiese Oseaan wat hy sedert 1965 beset, teruggee aan Mauritius, het die Verenigde Nasies (VN) se hoogste hof bevind.
Hoewel die bevinding van die internasionale hof in Den Haag net raadgewend is, is die bevinding ’n verleentheid vir Brittanje se prestige in die oë van die wêreld, berig The Guardian.
Die hof het Maandag bevind die losmaking van die Chagos-eilande van Mauritius in 1965 was ’n wederregtelik daad van die Britte sonder dat die vrye wil van die inwoners in ag geneem is.
Die Britte het destyds al die plaaslike Kreoolse inwoners van die eilande afgesit.
Net een van die sewe eilande, Diego Garcia, word deur die Britte gebruik. Hulle het Amerika toegelaat om ’n baie strategiese militêre lugmagbasis daar te bou.
Namira Negm, regsverteenwoordiger vir die Afrika-Unie (AU), het gesê dit is ondenkbaar dat daar vandag in die 21ste eeu steeds ’n deel van Afrika is wat deur ’n Europese koloniale mag beheer word.
Die Chagos-eilande. Foto: Wikipedia Commons
Prof. Philippe Sands wat Mauritius verteenwoordig het in Den Haag, het gesê dis moeilik om te dink Brittanje sal hierdie uitspraak ignoreer “terwyl hy besig is om vorentoe te beweeg met Brexit”.
“Brittanje was nog altyd trots daarop dat hy respek het vir die reg.”
Altesaam 13 van die 14 regters van die internasionale hof het met die bevinding saamgestem dat Brittanje die eilande moet teruggee. Die 14de een wat verskil het, was ’n regter van Amerika, berig NPR.
Brittanje het by monde van ’n woordvoerder van die ministerie van buitelandse sake gesê hy sal “versigtig” na die hof se bevinding kyk.
“Die militêre terrein daar help om mense in Brittanje en oor die wêreld heen te beskerm teen terroriste-aanvalle, georganiseerde misdaad en seerowery,” het hy gesê.
Brittanje het in die verlede al gesê hy sal die eilande aan Mauritius teruggee wanneer hy dit nie meer nodig het vir militêre doeleindes nie, berig die BBC.
Meer oor: Brittanje
82% van dié wat Covid-19 by werk opdoen, is vroue